MAKRO รับลูกนโยบายรัฐ ส่งทุกสาขาร่วม “ยิ่งใช้ยิ่งได้”
MAKRO รับลูกนโยบายรัฐ ส่งทุกสาขาร่วม “โครงการยิ่งใช้ยิ่งได้” หนุนมาตรการกระตุ้นเศรษฐกิจ เพิ่มทางเลือกการจับจ่ายสินค้าจำเป็นอย่างคุ้มค่าให้กับผู้บริโภค
MAKRO รับลูกนโยบายรัฐ ส่งทุกสาขาร่วม “โครงการยิ่งใช้ยิ่งได้” หนุนมาตรการกระตุ้นเศรษฐกิจ เพิ่มทางเลือกการจับจ่ายสินค้าจำเป็นอย่างคุ้มค่าให้กับผู้บริโภค
21 มิ.ย. 2564

บริษัท สยามแม็คโคร จำกัด (มหาชน) หรือ MAKRO ขานรับมาตรการกระตุ้นเศรษฐกิจภาครัฐ “โครงการยิ่งใช้ยิ่งได้” เปิดรับการใช้จ่ายเพื่อชำระสินค้าแก่ผู้ที่ลงทะเบียนใช้สิทธิ์โครงการตั้งแต่กรกฎาคม – ธันวาคมนี้   ซึ่งจะเป็นการใช้จ่ายผ่านกระเป๋าเงินอิเล็กทรอนิกส์โดยภาครัฐ (G-Wallet) บนแอปพลิเคชัน “เป๋าตัง” เพื่อรับบัตรกำนัลอิเล็กทรอนิกส์ (E – Voucher) สูงสุด 7,000 บาท โดยแม็คโคร ทุกสาขาจะติดตั้งแอปพลิเคชั่น “ถุงเงิน” สำหรับอำนวยความสะดวกให้ผู้ใช้สิทธิ์
ทั้งนี้ แม็คโคร ลงทะเบียนเข้าร่วมโครงการ  ภายใต้เงื่อนไขการเป็นร้านค้าปลีกค้าส่งขนาดใหญ่ที่จดทะเบียนภาษีมูลค่าเพิ่ม ของกระทรวงการคลัง  โดยแม็คโครมีสมาชิกมากกว่า 3.3 ล้านราย ประกอบด้วย ผู้ประกอบการร้านค้าปลีกรายย่อย โชห่วย ร้านอาหาร  ซึ่งการเข้าร่วมโครงการครั้งนี้จะช่วยเพิ่มทางเลือกการจับจ่ายสินค้าจำเป็นอย่างคุ้มค่าให้กับผู้บริโภค ในช่วงที่ทุกคนต้องเผชิญกับความยากลำบากเช่นนี้ด้วย
สำหรับ โครงการยิ่งใช้ยิ่งได้ เปิดให้ประชาชนทั่วไปลงทะเบียนได้ตั้งแต่วันที่ 21 – 28 มิถุนายน จำนวน 4 ล้านสิทธิ์ สามารถใช้จ่ายชำระสินค้าและบริการผ่าน G-Wallet  ซึ่งการใช้จ่ายตั้งแต่วันที่ 1 กรกฎาคม – 30 กันยายน 2564 จะนำมาคิดคำนวณ  E-Voucher โดยยอดคืน E-Voucher จะคืนให้ผู้ใช้สิทธิ์จำนวน 3 รอบ ในทุกวันที่ 7  (7 สิงหาคม, 7กันยายน และ 7 ตุลาคม) ซึ่ง E-Voucher สามารถใช้ได้ถึงวันที่ 31 ธันวาคม 2564 (ไม่สามารถกดเป็นเงินสด หรือโอนเงินออกได้ จะต้องนำไปใช้จ่ายกับร้านค้าในโครงการเท่านั้น)